****

**OBČINA DRAVOGRAD**

Trg 4. julija 7, 2370 Dravograd, tel.: +386 2 872 35 60, faks: +386 2 872 35 74

[http://www.dravograd.si](http://www.dravograd.si/); e-mail: [obcina@dravograd.si](mailto:tajnistvo@dravograd.si)

Številka: 478-0004/2024-32

Datum: 13.02.2025

Občina Dravograd, Trg 4. julija 7, 2370 Dravograd na podlagi 52. in 55. člena Zakona o stvarnem premoženju države in samoupravnih lokalnih skupnosti (Uradni list RS, št. 11/2018, **79/18 in** [78/23](http://www.uradni-list.si/1/objava.jsp?sop=2023-01-2479) – ZORR; v nadaljevanju: ZSPDSLS-1) in v povezavi z 19. členom Uredbe o stvarnem premoženju države in samoupravnih lokalnih skupnosti (Ur.l. RS, št. 31/18; v nadaljevanju: Uredba), objavlja:

**NAMERO**

**o sklenitvi neposredne pogodbe o prodaji/menjavi nepremičnin**

Občina Dravograd, Trg 4. julija 7, 2370 Dravograd, matična št.: 5880351000 objavlja neposredno pogodbo o prodaji/menjavi nepremičnin v lasti Občine Dravograd.

1. **Predmet menjalne pogodbe:**

Predmet menjave oziroma odsvojitve sta naslednji nepremičnini v lasti Občine Dravograd, skupne površine 1.992 m2:

* **parc. št. 518/2** – zemljišče v izmeri 998 m2, k.o. 833 Ojstrica (ID znak: parcela 833 518/2 in
* **parc. št. 518/3** – zemljišče v izmeri 994 m2, k.o. 833 Ojstrica (ID znak: parcela 833 518/3),

v zameno za pridobitev nepremičnin, skupne površine 1.992 m2:

* **parc. št. 221/1** – zemljišče v izmeri 110 m2, k.o. 832 Goriški Vrh (ID znak: parcela 832 221/1),
* **parc. št. 225/3** – zemljišče v izmeri 181 m2, k.o. 832 Goriški Vrh (ID znak: parcela 832 225/3),
* **parc. št. 956** – zemljišče v izmeri 703 m2, k.o. 832 Goriški Vrh (ID znak: parcela 832 225/3) in
* **parc. št. 295/19** – zemljišče v izmeri 998 m2, k.o. 833 Ojstrica (ID znak: parcela 833 295/19).

Preko zemljišč parc. št. 221/1, 225/3, 956, vse k.o. 832 Goriški Vrh, v naravi poteka javni infrastrukturni objekt, ki je v splošni uporabi: gozdna cesta, odsek št. 117033, Koparčev Vrh - Ravnjak (v nadaljevanju: GC 117033), ki jo je Občina Dravograd v letih 2020 in 2021 rekonstruirala oziroma izvedla protiprašno zaščito.

Preko zemljišča parc. št. 295/19, k.o. 833 Ojstrica, v naravi poteka gozdna cesta, odsek št. 117007, Juvan - Šiler (v nadaljevanju: GC 117007), ki jo je Občina Dravograd na tej lokaciji rekonstruirala oziroma izvedla protiprašno zaščito.

1. **Vrsta pravnega posla in sklenitev pogodbe**

Menjalna pogodba se sklepa v javnem interesu namesto razlastitve zaradi ureditve lastništva obstoječega objekta javne infrastrukture – javne ceste, v smislu določil 202. in 1. odstavka 203. člena Zakona o urejanju prostora - ZUreP-3 (Uradni list RS, št. 199/21, 18/23 – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE, [95/23](http://www.uradni-list.si/1/objava.jsp?sop=2023-01-2670) – ZIUOPZP in 23/24; v nadaljevanju: ZUreP-3), 38. člena Zakona o gozdovih (Uradni list RS, št. 30/93, 56/99 - ZON, 67/02, 110/02 - ZGO-1, 115/06-ORZG40, 110/07, 106/10, 63/13, 101/13 - ZDavNepr, 17/14, 22/14-odi. US, 24/15, 9/16- ZGGLRS, 77/16 in 78/23 – ZUNPEOVE, v nadaljevanju: ZG) in 19. člena Zakona o spremembah in dopolnitvah Zakona o javnih cestah (ZJC-B;Uradni list RS, št. 92/2005).

Faze pogajanj o ceni in o drugih pogojih pravnega posla z zainteresiranimi zaradi sklenitve neposredne pogodbe v predmetnem postopku ne bo, ker bo pogodba sklenjena z že določeno stranko – lastnikom nepremičnin parc. št. 221/1, 225/3 in 956, vse k.o. 832 Goriški Vrh ter parc. št. 295/19, k.o. 833 Ojstrica.

Menjava navedenih nepremičnin se bo, po preteku najmanj 20 dni od objave te namere na spletni strani Občine Dravograd, izvršila z sklenitvijo neposredne menjalne pogodbe.

**3. Vrednost nepremičnin:**

Vrednost nepremičnin parc.št. 518/2 in 518/3, obe k.o. 833 Ojstrica, skupne površine 1.992 m2, ki sta v lasti Občine Dravograd, na podlagi metode primerljivih prodaj znaša 3.984,00 EUR (z vključenim DDV).

Vrednost nepremičnin parc. št. 221/1, 225/3 in 956, vse k.o. 832 Goriški Vrh ter parc. št. 295/19, k.o. 833 Ojstrica, preko katerih potekata navedeni javni cesti, in ki po menjavi prehajajo v last Občine Dravograd, glede na metodo primerljivih prodaj prav tako znaša 3.984,00 EUR, in je enakovredna.

**4. Obstoj predkupne pravice:**

Na predmetnih nepremičninah ne obstaja predkupna pravica.

**5. Drugi pogoji in posebnosti pravnega posla:**

Menjalna pogodba se bo sklenila ob upoštevanju določil 202. in 1. odstavka 203. člena ZUreP-3.

Občina Dravograd nosi stroške glede sklenjene menjalne pogodbe in v zvezi s prenosom lastništva (davčne pristojbine - davek na promet nepremičnin oz. DDV, notarsko overitev podpisov, takse ter vpis v zemljiško knjigo in drugo).

Nepremičnine bodo odsvojene oziroma pridobljene po načelu (sistemu) **videno – menjano** (kupljeno), zato morebitne reklamacije po sklenitvi menjalne pogodbe ne bodo upoštevane. Lastnik - organizator ne jamči za izmere površin, niti za njihov namen uporabe. Interesent sam prevzema obveznost odprave morebitnih pomanjkljivosti v zvezi s kvaliteto in obsegom predmeta odsvojitve.

**6. informacije o predmetu razpolaganja zaradi oblikovanja ponudbe in ogled nepremičnine**

Podrobnejše informacije so dostopne na občinski upravi Občine Dravograd, Trg 4. julija 7, 2370 Dravograd. Kontaktna oseba: Črtomir Epšek, univ.dipl.prav., telefon 02 87 23 554, e-naslov: [crtomir.epsek@dravograd.si](mailto:crtomir.epsek@dravograd.si)

Interesenti lahko postavijo vprašanja in zahteve za dodatna pojasnila kontaktni osebi Občine Dravograd.

**7. Opozorilo:**

Organizator (župan občine Dravograd, ali oseba, ki jo župan za to pooblasti) lahko do sklenitve pravnega posla postopek odsvojitve oziroma sklenitve menjalne pogodbe z metodo neposredne pogodbe ustavi oziroma ne sklene pogodbe, brez odškodninske odgovornosti.

**8. Objava obvestila posameznikom po 13. členu Splošne uredbe o varstvu podatkov (GDPR):**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Občine Dravograd je objavljeno na spletni strani:

[*https://www.dravograd.si/act/31737*](https://www.dravograd.si/act/31737)

**Občina Dravograd**

**Župan**

**Anton PREKSAVEC**